《石城山》
隋代·史万岁

石城门峻谁开辟，更鼓悟闻风落石。界天自岭胜金汤，镇压西南天半壁。

作者简介：（?—600）京兆杜陵人。少英武，擅骑射，习兵书，精占候。以父荫袭太平县公。入隋，尔朱绩以谋反诛，牵涉万岁，坐除名，配敦煌为戍卒。窦荣击突厥，万岁请效命，驰斩突厥将，突厥大惊引去，由是显名。文帝开皇末，突厥达头可汗犯塞，万岁从讨，敌闻其名，惧而引去，万岁追击，大破之。后杨素忌其功，谮之，被杀。时人莫不惜之。